શ્રી રજનીશ ઓશો મેડીટેશન સેન્ટર (અધ્યાત્મકેન્દ્ર) પૈકીનું એક કેન્દ્ર અહીં આવેલ છે. અહીં સ્વામી બ્રહ્મ વેદાંત દ્વારા પ્રવૃતિઓ ધમધમે છે. દિવાળી પછી ભાઇ-બીજના દિવસે અહીંં સમુદ્ર સ્નાન કરવા બહેનો અને ભાઇઓ આવે છે. ભાઇઓ બહેનને સ્નાન કરાવીને તેને ભેટ-બક્ષીસ આપે છે. બહેન પણ સ્નાન કરીને ભાઇના દીર્ઘાયુષ્ય અને સુખી જીવનની મંગળ પ્રાર્થના કરે છે ભાઇ બીજના દિવસે ભાઇ-બહેનોના પવિત્ર બંધન ને અનુરૂપ સમુદ્ર સ્નાનનો મહિમા પ્રચલિત છે. દીવાળીની રજાઓમાં સહેલાણીઓ પણ અહીં મોટી સંખ્યામાં ઉમટી પડે છે. અહીં વિવીધ પ્રકારના કાચબાની પ્રજાતિઓ જોવા મળે છે આ કેન્દ્ર બીચ નજીક હાઇવે પર જ આવેલ છે. કાચબીઓ ઇંડા છોડીને જતી રહે પછી તેને અહીં સેવવામાં આવે છે. મરીન નેશનલ પાર્કનું આ કાચબા ઉછેર કેન્દ્ર પણ અભ્યાસુઓ અને પર્યાવરણ પ્રેમીઓ માટે આકર્ષણનું કેન્દ્ર છે. માધવપુરનો દરિયા કિનારો સહેલાણીઓ માટે સૌથી મોટું આકર્ષણનું કેન્દ્ર છે. આ બીચ પર સાંજે આથમના સૂર્યને જોવો તે એક આહુલાદક આનંદ છે. ભવ્ય ચોપાટી, સરકણી રેતી, અને શિવલીંગની સાથે સાથે બાળ ક્રિડાંગણ અને શાંત સમુદ્ર કાંઠે શીતલ અનુભુતિ સાથે સહેલાણીઓ અહીં રોમાંચ અનુભવે છે.